Vox entra en la mesa del Congrés amb una vicepresidència - À Punt\nVox entra en la mesa del Congrés amb una vicepresidència\nLa formació d'ultradreta tria el diputat valencià Ignacio Gil Lázaro, que ja va estar en l'òrgan entre 2004 i 2015 amb el PP.\nEl diputat valencià Ignacio Gil Lázaro (Vox) és el nou vicepresident quart del Congrés\n03 de desembre 2019 - 16:15\nVox ha aconseguit la vicepresidència quarta del Congrés en les votacions de la sessió constitutiva de la cambra. Fracassa així el "cordó sanitari" que van promoure PSOE, Unides Podem i altres forces polítiques per a evitar que la formació d'extrema dreta entrara en l'òrgan de govern de la cambra baixa. Els partits només han posat en lliça quatre candidats per a quatre places i la formació de Santiago Abascal, amb 52 diputats, no ha tingut competència per a aconseguir la seua quota.\nEl triat ha sigut el diputat valencià Ignacio Gil Lázaro, que ja va ser membre de l'òrgan de govern del Congrés entre 2004 i 2015, quan militava en el PP.\nEn les votacions, el PSOE ha col·locat Alfonso Rodríguez Gómez de Celis com a vicepresident primer. Per la seua banda, el PP, amb el suport de Ciutadans, ha situat Ana Pastor com a segona vicepresidenta. Unides Podem, amb els vots dels independentistes d'ERC i Junts, ha col·locat Gloria Elizo com a tercera vicepresidenta.\nDels 348 vots emesos, 108 han sigut a favor d'Alfonso Rodríguez (PSOE), 101 vots per a Ana Pastor (PP), 77 ha rebut Gloria Elizo (Unides-Podem) i 52, Ignacio Gil Lázaro (Vox).\nMesa del Congrés: 3 PSOE, 3 Unides-Podem, 2 PP i 1 Vox\nDesprés de les votacions, Gerardo Pisarello (Unides Podem) és el secretari primer i Sofia Hernanz (PSOE) la secretària segona. Quedarà com a secretari tercer de la Mesa el diputat d'Unides Podem Javier Sánchez (60 vots) i com a quart, el del PP Adolfo Suárez Illana (58 vots). L'empat entre dos candidats a ocupar la primera i la segona secretaria de la mesa del Congrés a 67 vots ha obligat el president de la mesa d'edat a convocar una nova votació i Pisarello ha guanyat amb 91 vots.\nVox queda, per tant, fora de la secretaria a causa dels moviments d'última hora entre els partits, que han presentat sis candidats per a quatre llocs. Per tant, no formarà part de les quatre secretaries el seu candidat, José María Figuaredo, ja que només li han sostingut els 52 diputats de la formació d'Abascal. Com que només hi havia un candidat del PSOE a les secretaries i dues d'Unides Podem, l'intercanvi de paperetes entre aquestes formacions i les d'àmbit nacionalista han permés l'exclusió del de Vox. És el contrari del que ha ocorregut en la votació anterior per a la designació de les quatre vicepresidències\nD'aquesta manera, els partits d'esquerra es queden sis llocs en la mesa del Congrés: tres per al PSOE i tres per a Unides Podem. El PP es queda amb dos i Vox amb una vicepresidència.\nEn el Senat, Cristina Narbona (PSOE) és la nova vicepresidenta i Pío García Escudero (PP) ha sigut elegit vicepresident segon. La mesa del Senat queda amb 3 lloc per al PSOE, 3 per al PP i 1 per al PNB (cedit pels socialistes).\nVillarejo assegura que li van injectar hormones femenines a Joan Carles I “per a rebaixar-li la libido” Villarejo assegura que va reunir-se amb Rajoy i que estava al dia de l'operació Kitchen Els transportistes rebutgen l'anunci del govern espanyol de pagar per l'ús d'autovies en 2024 Veïns de l'entorn de Castor declaren que van observar danys en les cases després de percebre moviments sísmics El valencià José Manuel Rodríguez Uribes, nou ambaixador en la Unesco Puig sobre el cas Taula: "Retrau a un paisatge del passat" Catalá insisteix a reivindicar el llegat de Barberá i anticipa que mantindrà els assessors imputats Mireia Mollà: "Transició Ecològica no permetrà l'ampliació del port de València sense nova DIA; estic convençudíssima" Otegi: "Tenim 200 presos. Si per a traure'ls cal votar a favor dels pressupostos, ho fem"


Sant Julià de Ramis reclama al Govern central els diners confiscats pel franquisme - Diari de Girona\nDesenes de veïns del municipi van ser obligats l'any 1939 a lliurar quantitats que sumaven més de 800.000 pessetes, i que en l'actualitat tindrien un valor, segons un estudi, superior als 11 milions d'euros · És el primer ajuntament de l'Estat que formula una petició similar al Consell de Ministres\nalfons petit agències 26.03.2019 | 01:09\nL'Ajuntament de Sant Julià de Ramis és el primer que demanarà al Govern espanyol el retorn dels diners que l'any 1939 van ser confiscats als veïns pel règim franquista. El ple municipal va acordar ahir iniciar les accions legals per formular aquesta reclamació, que començaran amb una petició de rescabalament al Consell de Ministres que obriria el camí, si fos rebutjada, a la via judicial davant de la sala del contenciós-administratiu del Tribunal Suprem. I no es descarta arribar a instàncies europees.\nL'origen de la demanda de Sant Julià es troba en les normes que va dictar el règim franquista a les acaballes de la Guerra civil per confiscar tota la moneda que hagués estat emesa per les autoritats republicanes des del 18 de juliol del 1936, la data del cop d'estat de Franco. Era el papel moneda puesto en circulación por el enemigo, el dinero rojo, que un decret franquista del 27 d'agost de 1938 i una ordre de 5 de setembre, publicats a La Gaceta de Madrid, requisaven amb l'amenaça de jutjar per contraban de divises a qui no seguís el manament de con?scació, segons explica l'historiador gironí Narcís Castells.\nPrecisament Castells i l'advocat Antoni Quintana, del despatx gironí Delso Quintana Advocats, fa més de dos anys que treballen reunint informació sobre aquelles confiscacions de diners. Molts particulars van portar ells mateixos els diners al Banc d'Espanya, i van rebre un rebut com a únic document acreditatiu, encara que mai no els ha servit per a res ni han sabut què se'n va fer d'aquells diners. «La pèrdua patrimonial va ser terrible», diu Castells, que recorda el context de postguerra amb l'economia destruïda i el racionament.\nAls municipis on no hi havia delegació del Banc d'Espanya, van ser els ajuntaments els encarregats de reunir aquests moneda per lliurar-la a aquella entitat, i hi ha casos en què es conserva més documentació del procés. Per exemple a Sant Julià de Ramis, on la recerca de Castells ha permès comprovar que desenes de veïns hi van lliurar diners el 21 de juny i el 24 d'agost del 1939, fins a sumar 818.684,5 pessetes, que els responsables municipals van portar al Banc d'Espanya.\nLa feina que han fet Quintana i Castells els darrers mesos ha anat més enllà: en previsió que de la seva recerca en sortís la possibilitat de reclamar alguna quantitat al Govern espanyol, van demanar la col·laboració de la UdG per mirar de determinar l'equivalència de la pesseta d'aquell moment amb l'euro del present. I un estudi del professor Lluís Planas, doctor en Economia, arriba a la conclusió que una pesseta del 1939 avui valdria 13,91 euros. De manera que la quantitat confiscada a Sant Julià de Ramis equivaldria a prop d'11 milions i mig d'euros.\nAhir, el ple de l'ajuntament d'aquesta localitat va acordar «iniciar els tràmits legals necessaris per a la reparació de la incautació de paper moneda de la Segona República espanyola (...), per tal de rescabalar els diners incautats». És el primer ajuntament que presenta una reclamació similar: segons explicava l'advocat Antoni Quintana, en les properes setmanes es formularà la petició de retorn dels diners al Consell de Ministres, que s'haurà de pronunciar després de consultar els ministeris implicats i el Consell d'Estat. Ell mateix admet que és molt probable que aquesta reclamació patrimonial sigui rebutjada, la qual cosa obriria la via judicial a través del corresponent recurs contenciós-administratiu davant del Tribunal Suprem.\nSerà un procés «lent, llarg i difícil», assegurava ahir l'alcalde de Sant Julià de Ramis, Marc Puigtió, encara que defensava que ha de servir per aconseguir una compensació i restituir la memòria històrica. En aquest sentit, Antoni Quintana es mostra disposat a arribar al Tribunal Europeu de Drets Humans: «Pensem que allà és on tindrà lloc el debat».\nDe fet, encara que Sant Julià de Ramis sigui el primer ajuntament que reclami, el Consell de Ministres ja va rebutjar, i també el Tribunal Suprem, les demandes presentades en el mateix sentit per un grup de particulars representats pel despatx d'advocats que l'exjutge Baltasar Garzón té a Madrid. En aquest cas també s'estudia continuar per la via europea.\nMentrestant, la moció aprovada ahir a Sant Julià de Ramis remarca que és «de justícia» que l'Ajuntament iniciï el litigi «per retornar la dignitat» a les famílies. «És un bon moment per fer-ho ara perquè fa 80 anys de la Guerra Civil», apuntava Puigtió, que afegia que arribaran «fins on calgui». Si es recuperen els diners, l'Ajuntament vol retornar-los a les famílies, si és possible, o destinar-los a fer un espai al poble que recordi què va suposar la Guerra Civil per als veïns.\nMés de quatre milions a Vilademuls i a Sant Hilari Sacalm. Comarques


Iñaki Berenguer Alberto López - Xarxa de Becaris "la Caixa"\nIñaki Berenguer i Alberto López venen l’empresa Pixable a SingTel per gairebé 27 milions de dòlars\nIñaki Berenguer (Regne Unit, 2000) i Alberto López (EUA, 2001) són, respectivament, fundador i CTO (Chief Technology Officer) de PIXABLE (www.pixable.com), una bústia de fotos i vídeos per a web, mòbils i tauletes amb més de set milions d’usuaris. Fa un any, aquests dos becaris de ”la Caixa” van vendre l’empresa a Singapore Telecommunications (SingTel), el segon operador de telefonia mòbil a l’Àsia i un dels més grans del món, per 26,5 milions de dòlars.\nL’Iñaki i l’Alberto han complert el somni de molts emprenedors de muntar una empresa de tecnologia als Estats Units. En aquest article a ‘El País’, Iñaki Berenguer ofereix un consell als emprenedors espanyols com ell: “Pensar en gran, en global, i envoltar-te dels millors”. I és que, segons el fundador de PIXABLE, “l’èxit de l’empresa va ser que vam contractar sempre els millors talents i enginyers. Això va ser fonamental”.\nQuant a PIXABLE\nPer fer servir PIXABLE cal connectar-se a Facebook, Twitter o Instagram. Mitjançant algoritmes i anàlisi predictiva, el sistema mesura les relacions socials a la xarxa, dedueix qui són els amics més propers, la família o els coneguts i prou i presenta un àlbum personalitzat amb les 20-30 fotos que interessaran més a l’usuari.\nCom molts grans invents de la història, van crear PIXABLE per “casualitat”. L’Iñaki viatjava força amb amics del MIT, feien moltes fotos i tenien problemes per emmagatzemar-les i compartir-les. Així que se li va acudir la idea de crear un servei per imprimir fotos des de les xarxes socials d’un manera senzilla.\n*Font i imatge:reportage publicat a ‘El País’.\n" var mailToLink = "mailto:?Content-type=text/html&subject=Iñaki Berenguer i Alberto López venen l’empresa Pixable a SingTel per gairebé 27 milions de dòlars&body="+ bodySinS; window.open(mailToLink); }


Fer activitat física de forma regular i supervisada per un professional esportiu, és una cosa que tothom hauríem d’incloure en les nostres rutines diàries.\nFer esport ens ajuda a adquirir uns bons i saludables hàbits i ens aporta molts beneficis per a la nostra salut física i mental.\nMoltes vegades, l’estrès que ens genera el ritme frenètic que portem en el nostre dia a dia, ens impedeix practicar esport posposant-t’ho i dient-nos que no tenim temps. D’aquesta manera el nostre cos s’encarcara, perdem mobilitat articular, ens engreixem, el nostre metabolisme s’alenteix i ens tensionem molt a nivell muscular i mental.\nTambé, sovint, pensem que fent un dia d’activitat física el cap de setmana de forma ràpida - per no perdre massa temps -, ja assolim un bon estat físic i ens enganyem creient-nos que ja estem més o menys en forma.\nReorganitzant-nos l’agenda setmanal i incloure l’activitat física com a filosofia de vida, és una forma intel·ligent de fer un tomb a aquesta rutina que ens perjudica tant. Fer esport regularment ens farà sentir millor física i emocionalment.\nL’OMET posa al teu abast una variada oferta de programes esportius per a què comencis a canviar des d’ara mateix la teva vida.\nT’oferim: Ioga, Tai-txi, Ritmes llatins, Entrenament funcional, Voleibol, Hip-Hop, Running, Marxa nòrdica, Gimnàstica de manteniment, Pilates, Esports usuals, Bàdminton, Tonificació, Zumba i Reequilibri postural.\nConsulta en aquest link on es fan, els dies, els horaris i les quotes. LINK INFORMATIU\nMolta gent ja les ha provades i ha integrat l’esport en la seva vida. Ara només faltes tu.


The Cavendish Hotel Baslow Regne Unit - Ofertes d'hotels amb els MILLORS DESCOMPTES EN LÍNIA\nVeure tots els 13 allotjaments a Baslow.\nChurch Lane, Baslow, Baslow, Regne Unit, DE45 1SP - Veure al mapa\nTé alguna pregunta per a The Cavendish Hotel?\nMés informació sobre The Cavendish Hotel\nAl visitar Baslow, vosté es sentirà com a casa a The Cavendish Hotel, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Gàcies a la seva bona ubicació, des de l'allotjament es pot accedir fàcilment a les visites obligades de la ciutat.\nClassic British Hotels és ben reconeguda per la seva qualitat de serveis i el seu personal amable, i The Cavendish Hotel compleix amb aquesta expectativa. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, express check-in/check-out, magatzem d'equipatge, servei d'habitacions, restaurant.\nL'ambient de The Cavendish Hotel es reflexa en cada habitació. catifes, llençols, mirall, sofà, tovalloles són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Baslow, faci de The Cavendish Hotel la vostra llar.


Tenim set de Carnestoltes. Ajuda'ns a trobar-lo. – Carnaval de Solsona\nTenim set de Carnestoltes. Ajuda’ns a trobar-lo.\nL’11 febrer de 2021, a Solsona, havia de ser un Dijous Gras com qualsevol altre. Sa Majestat el Rei Carnestoltes arribava a la ciutat dalt de la seva carrossa i se li va fer entrega de la Clau. Unes hores després, dos misteriosos emmascarats el van segrestar. Des de llavors, no se n’ha sabut res més.\nMesos més tard de la desaparició, veïns i veïnes del Solsonès ens han fet arribar les seves preocupacions arrel d’una pista que els segrestadors ens van deixar a l’aire i no vam ser conscients de la seva importància.\nEs tracta d’una coordenada que condueix a un espai real. Serà el seu amagatall? Serà la zona per on es mouen? No ho sabem, però tenim ganes de descobrir-ho. És per això que l’ajuda de tothom és indispensable per saber tot el que hi ha a darrere de tot això.\nTenim set de Carnaval. Tenim set de Carnestoltes.\nFem, entre tots, que el Carnestoltes pugui tornar a arribar a Solsona el pròxim 24 de febrer tal com es mereix. És hora de trobar-lo. És hora de posar llum a la foscor.\nUs proposem 7 rutes pel Solsonès per fer amb amics o amb la família. Per cada una d’elles haureu de trobar el número ocult en el manuscrit del Carnestoltes tot fent la ruta. Un cop completades, almenys 5 rutes de les 7, coneixereu el secret de l’amagatall del Carnestoltes.\nTeniu fins al 30 de novembre! Us animem a compartir les vostres excursions a les xarxes amb els hashtags #setdecarnestoltes i #carnavalsolsona2022


Aquest lloc web, igual que la majoria de llocs web a internet, utilitza galetes per millorar l’experiència de l’usuari. A continuació, trobarà informació sobre què són les galetes, quin tipus de galetes utilitza aquest portal, com pot desactivar-les al seu navegador i com desactivar específicament la instal·lació de les galetes de tercers.\nLes galetes són petits arxius que algunes plataformes com les pàgines web, poden instal·lar al seu ordinador, telèfon intel·ligent, tauleta o televisió connectada. Les seves funcions poden ser molt variades: emmagatzemar les seves preferències de navegació, recopilar informació estadística, permetre certes funcionalitats tècniques, etcètera. A vegades, les galetes s’utilitzen per emmagatzemar informació bàsica sobre els hàbits de navegació de l’usuari o del seu equip, fins al punt, segons els casos, de poder reconèixer-lo.\nLes galetes són útils per diversos motius. Des d’un punt de vista tècnic, permeten que les pàgines web funcionin de manera més àgil i adaptada a les seves preferències, tals com emmagatzemar el seu idioma o la moneda del seu país. A més, ajuden als responsables dels llocs web a millorar els serveis que ofereixen, gràcies a la informació estadística que recullen a través d’elles.\nLes galetes, en funció de la seva permanència, poden dividir-se en galetes de sessió o permanents. Les primeres expiren quan l’usuari tanca el navegador. Les segones expiren en funció de quan es compleix l’objectiu per al qual serveixen (per exemple, perquè l’usuari es mantingui identificat en les pàgines de www.levelidiomes.com) o bé quan s’esborren manualment.\nGaletes de rendiment: Aquest tipus de galetes recorda les seves preferències, per tant, no cal tornar a configurar la pàgina cada vegada que la visita. A tall d’exemple, en aquesta tipologia s’hi inclouen:\nAjustaments de volum de reproductors de vídeo o de so.\nGaletes de geolocalització: Aquestes galetes són utilitzades per esbrinar a quin país es troba quan es navega per la web. Aquesta galeta és totalment anònima i només s’utilitza per ajudar a orientar el contingut a la seva ubicació.\nGaletes de registre: Les galetes de registre es generen una vegada que l’usuari s’ha registrat o posteriorment de començar la sessió, i s’utilitzen per identificar-lo a les pàgines amb els següents objectius:\nMantenir l’usuari identificat de manera que si tanca una pàgina, el navegador o l’ordinador i en un altre moment o un altre dia torna a entrar a aquesta pàgina, seguirà identificat, facilitant-ne així la navegació sense haver de tornar a identificar-se. Aquesta funcionalitat es pot suprimir si l’usuari prem la funcionalitat “Tancar sessió”, per tant, aquesta galeta s’elimina i la propera vegada que entri a la pàgina l’usuari haurà d’iniciar sessió per estar identificat.\nAddicionalment, algunes pàgines poden utilitzar connectors amb xarxes socials com Facebook o Twitter. Quan l’usuari es registra en una pàgina amb credencials d’una xarxa social, autoritza la xarxa social a desar una galeta persistent que en recordi la identitat i li garanteixi accés a les pàgines fins que expirin. L’usuari pot esborrar aquesta galeta i revocar l’accés a les pàgines a través de xarxes socials actualitzant-ne les preferències a la xarxa social que especifica.\nGaletes d’analítiques: Cada vegada que un usuari visita una pàgina, una eina d’un proveïdor extern (en el nostre cas Google Analytics) genera una galeta analítica a l’ordinador de l’usuari. Aquesta galeta que només es genera a la visita, servirà en futures visites a les pàgines de www.levelidiomes.com per identificar de manera anònima el visitant. Els objectius principals que es persegueixen són:\nImportant: Llevat que l’usuari decideixi registrar-se a la web de www.levelidiomes.com, la galeta mai no anirà associada a cap dada de caràcter personal que pugui identificar-lo. Aquestes galetes només seran utilitzades amb propòsits estadístics que ajudin a l’optimització de l’experiència dels usuaris en el lloc.\nEn algunes de les nostres pàgines es poden instal·lar galetes de tercers que permetin gestionar i millorar els serveis que aquests ofereixen. Un exemple d’aquest ús són els enllaços a les xarxes socials que permeten compartir els nostres continguts.\nPot permetre, bloquejar o eliminar les galetes instal·lades al seu equip mitjançant la configuració de les opcions del seu navegador d’internet. En el cas en què les bloquegi, és possible que alguns serveis que necessiten el seu ús no estiguin disponibles per a vostè.\nLes galetes són fitxers enviats a un navegador per mitjà d’un servidor web per registrar les activitats de l’usuari en una web determinada. La primera finalitat de les galetes és la de facilitar a l’usuari un accés més ràpid a las pàgines seleccionades.\nLa web www.levelidiomes.com utilitza galetes per personalitzar i facilitar al màxim la navegació de l’usuari. Les galetes s’associen únicament a un usuari anònim i al seu ordinador i no proporcionen referències que permetin deduir dades personals de l’usuari. L’usuari podrà configurar el seu navegador perquè notifiqui i rebutgi la instal·lació de les galetes enviades per la web de www.levelidiomes.com, sense que això perjudiqui la possibilitat de l’usuari d’accedir als continguts. Tanmateix, li fem saber que, en tot cas, la qualitat de funcionament de la pàgina web pot disminuir.\nAixí mateix, la web de www.levelidiomes.com podrà saber totes les pàgines visitades pels usuaris, per tant, podrà facilitar o oferir informació adequada als gustos i preferències de cada usuari.\nCom desactivar les galetes dels principals navegadors\nNormalment és possible deixar d’acceptar les galetes del navegador o deixar d’acceptar les galetes d’una pàgina en particular.\nTots els navegadors moderns permeten canviar la configuració de les galetes. Aquest ajustament normalment es troba a les “Opcions” o “Preferències” del menú del seu navegador.\nLa web de www.levelidiomes.com ofereix orientació a l’usuari sobre els passos per accedir al menú de configuració de les galetes i, si procedeix, a la navegació privada a cada un dels navegadors principals:\nAlgunes funcionalitats de les pàgines quedaran desactivades com, per exemple, continuar identificat, rebre informació dirigida a la seva localització o la visualització d’alguns vídeos.\nActualització i canvis en la política de galetes\nLa web de www.levelidiomes.com pot modificar aquesta política de galetes en funció d’exigències legislatives, reglamentàries, o amb la finalitat d’adaptar aquesta política a les instruccions dictades per l’Agència Espanyola de Protecció de Dades, per això, s’aconsella als usuaris que la visitin periòdicament.\nQuan es produeixin canvis significatius en aquesta política de galetes, es comunicaran als usuaris a través de la web.\nRespecte a les galetes de tercers, és a dir, aquelles que són alienes al nostre lloc web, no podem fer-nos responsables del contingut i veracitat de les polítiques de privacitat que inclouen, per tant, la informació que li oferim és sempre amb referència a la font.


Professorat i jubilació\n1247 12/04/2010, 11:57 | levante-emv.com. Josep Lluís Doménech | #LOGSE, #LOE, #Jubilacions,\nSiga com siga, té un termini. Amb tot el rebombori de la revisió de les pensions, ha tornat a eixir el tema. Els sindicats es mostren de nou preocupats i reivindiquen una continuació de la norma. I no els falta raó, ja que els motius adduïts i consensuats el seu dia encara prevalen. Segons ha aparegut en premsa, el ministre d'Educació, Ciència i Esport, Miguel Ángel Gabilondo, s'ha mostrat favorable a negociar, però apunta que podria estudiar-se per als professors que impartixen cursos d'especial dificultat. I en això és en el que el senyor ministre s'equivoca, des del meu humil punt de vista. Crec que no ha estat ben assessorat. Perquè ¿què és això de cursos d'especial dificultat? ¿Que és més difícil ser mestre d'infantil, de primària, professor de l'educació secundària obligatòria, professor de batxillerat, mestre d'educació especial...? Seria molt discutible i no arribaríem a un acord.\nPer eixe motiu el plantejament ha de ser un altre. La mesura caldria aplicar-la a tot professor d'ensenyaments no universitaris que ho desitjara i ho demanara, sempre i quan hagen exercit durant un determinat nombre d'anys en la docència activa. Hi ha molts problemes per a resoldre en el sistema laboral per a deixar-ne alguns sense solucionar quan tenen una fàcil i ràpida solució. Això ha donat un resultat satisfactori fins ara. El professorat s'ha renovat. Per tant, caldrà continuar amb el mateix sistema. Fer exercicis malabars en este cas seria un experiment insatisfactori i que dividiria la gent, i a més probablement no fóra just.


Les obres de Rafa Gascón ja omplen el Celler - Cultura - Rubí TV\nLes obres de Rafa Gascón ja omplen el Celler\nLa mostra 'Òxids d'ombres' compta amb 18 peces de l'artista rubinenc\nL’escultor rubinenc Rafa Gascón ha inaugurat aquest divendres la seva primera exposició a la ciutat. Sota el títol Òxids d’ombres, l’artista local aplega a El Celler un total de 18 peces representatives de tota la seva trajectòria; una carrera que va iniciar amb 40 anys però que en poc temps li ha valgut diversos reconeixements fora de Rubí.\nGascón va formar-se com a escultor a l’Escola d’Art i Disseny edRa i, posteriorment, a la Massana de Barcelona. Les seves primeres obres, clarament influïdes pel seu mestre a Rubí, Pep Borràs, van derivar cap a un llenguatge propi en què la matèria, convertida en ombra per efecte de la llum, es projecta més enllà dels límits físics de l'escultura. Al llarg dels anys, Gascón ha experimentat amb diverses tècniques i materials –pedra, fusta i metall–, seguint un camí que l’ha portat a un progressiu buidatge de les formes. Les seves últimes obres estan realitzades amb ferro, a vegades rovellat, que l'artista ha treballat en forma de xarxa i amb voluntat figurativa.\nQue gran que ets, Rafa!!\nExtraordinària exposició. Felicitats.\nMiquel Mas presenta la seva nova exposició a l'espai d'art La Claraboia\nL'artista rubinenc Miquel Mas ha presentat la seva exposició de dibuixos a l'espai Clara(…)\nEtiquetes: Rafa Gascón, escultura, exposició, Òxids d'ombres, Celler Cooperatiu


Quines associacions han de passar comptes amb hisenda? Cada quan han de renovar la junta? | Ràdio Cubelles\nQuines associacions han de passar comptes amb hisenda? Cada quan han de renovar la junta?\nAquests i d’altres dubtes es resoldran en un curs per entitats que ofereix l’Ajuntament aquest dijous.\nAquest dijous a partir de les quatre de la tarda, l'Ajuntament ofereix un curs gratuït de quatre hores a càrrec de Fundesplai, una fundació especialitzada amb assessorament per associacions i entitats.\nMila Corredor, tècnic de participació ciutadana de l’Ajuntament, ha explicat el motiu d’aquesta proposta.\nSegons la tècnic de participació, Mila Corredor, qualsevol de les entitats que participin en el curs d'aquest dijous podran explicar els seus casos concrets i rebran l’atenció dels especialistes de la fundació.\nD’altra banda, l’Ajuntament treballa per fer una revisió del registre municipal d’entitats i associacions amb l’objectiu de saber quines estan actives i quines ja no funcionen. Actualment hi ha unes 150 entitats inscrites.\nMila Corredor, tècnic de participació de l’Ajuntament.\nLa formació per associacions i entitats d’aquest dijous és gratuïta i les inscripcions estaran obertes fins aquest dimarts.


Els 6 millors aliments per prevenir les grips de tardor\nEl iogurt natural i els xampinyons són alguns dels aliments que ens ajudaran a reforçar el sistema immunitari i a mantenir els virus sota control\nEls 6 millors aliments per prevenir les grips de tardor. // CC0\nActualitzada el 27-09-2021 10:59\nNo hi ha remeis màgics per salvar-nos de les grips de tardor, però seguir certes pautes d’alimentació i incorporar alguns hàbits ens pot ajudar a prevenir-les. Malgrat el que molta gent pensa, no cal buscar grans remeis en suplements alimentaris suposadament miraculosos o plantes nouvingudes de l’altra punta de la planeta, sinó que el millor és “seguir una dieta variada i equilibrada, que inclogui sobretot fruites, verdures i hortalisses, i que suposi el consum energètic que s’ajusti de manera precisa als nostres requeriments”, assenyala la nutricionista de Núkula Marta Moreno.\nSegons l’experta, “tant l’excés com el dèficit energètic, és a dir, menjar molt o menjar molt poc, pot afectar negativament el nostre sistema immunitari, cosa que contradiu la vella creença de les àvies, que deien que s’havia de menjar molt per combatre les malalties. No és cert; hem de menjar el que necessitem de manera sana i variada”. Moreno recomana incloure a la dieta, si pot ser, aquests aliments que ens ajudaran a reforçar el sistema immunitari i mantenir els virus sota control.\nTant l’excés com el dèficit energètic, és a dir, menjar molt o menjar molt poc, poden afectar negativament el nostre sistema immunitari\nMarta Moreno nutricionista de Núkula\nLa nostra dieta ha de ser variada i incloure fruites, verdures i hortalisses. // CC0\nEls aliments imprescindibles per evitar la grip\n”Per garantir una bona resposta del sistema immunitari és important incloure a la dieta aliments greixosos com l’oli d’oliva verge extra, la fruita seca, les llavors i el peix blau”, indica Moreno. Així doncs, la demonització dels greixos que s’ha fet tradicionalment, que ha portat moltes persones a excloure’ls de la dieta pràcticament del tot, només és un mite que la nutrició moderna ha anat erradicant. Amb els anys s’ha sabut que no tots els greixos es comporten de la mateixa manera, i que alguns són fonamentals per a moltes funcions de l’organisme. “Els greixos presents en l’oli d’oliva verge extra són insaturats, per tant, cardiosaludables, i han de formar part d’una dieta equilibrada”, assenyala.\nEn aquest sentit, la nutricionista Paloma Quintana insta a escollir sempre, fins i tot per fregir, oli d’oliva verge o verge extra, que conserva intactes les propietats antioxidants. “Els olis d’oliva a seques, que no són verge ni verge extra, també contenen una part d’oli refinat que no té les mateixes propietats nutritives que l’oli d’oliva verge”, explica. Conscient que moltes persones opten per la versió refinada pel preu, Quintana assenyala la necessitat d’un canvi de paradigma pel que fa a l’ús de l’oli. “La diferència de preu, en realitat, és ínfima, i si ens acostumem a no fregir per norma i apostem per un altre tipus de cocció, ens adonarem que l’oli ens durarà moltíssim i no ens importarà invertir una mica més en un oli de qualitat”, conclou.\nEls olis d’oliva a seques també contenen una part d’oli refinat que no té les mateixes propietats nutritives que l’oli d’oliva verge\nOli d'oliva verge //CC0\nHi ha molts motius per consumir taronges quan arriba la temporada, tot i que no siguin, com s’ha cregut durant molt de temps, la panacea per prevenir grips i refredats. “Les taronges tenen vitamina C i fibra, són saciants i són molt bones, per tant, són ideals per mantenir en bon estat el sistema immunitari, però no són miraculoses”, assenyala Moreno.\nLa nutricionista convida a abandonar l’antiga creença que un suc de taronja cada dia ajuda a prevenir la grip i alerta sobre el perill d’abusar dels liquats. “Un liquat de fruita s’assembla molt més a un refresc que a una fruita. Per tant, el seu consum ha de ser ocasional. Ens interessa prendre la fruita sencera per aprofitar-ne els nutrients, sobretot la fibra, i garantir que el sucre s’absorbeixi de manera progressiva, al contrari del que passa quan prenem suc”.\nUn liquat de fruita s’assembla molt més a un refresc que a una fruita. Per tant, el seu consum ha de ser ocasional\nUn liquat de fruita s'assembla molt més a un refresc que a una fruita. // CC0\n3. IOGURT NATURAL\n“El iogurt natural és un aliment interessant sempre que el consumim sencer i sense sucre”, assenyala Quintana, que convida a evitar les postres làctiques, “que solen contenir grans quantitats de greixos i sucres i no són gens saludables, malgrat que moltes persones creguin que ho són”.\nD’altra banda, malgrat que el iogurt natural, així com els lactis en general, té greixos saturats, s’ha demostrat que són de cadena curta, a diferència dels àcids grassos saturats de cadena llarga presents en bona part dels ultraprocessats. Concretament, els lactis contenen àcid butíric, una de les principals fonts que nodreixen els colonòcits i que, per tant, tenen propietats beneficioses.\nEl iogurt natural, sense sucre // CC0\nEn aquest sentit, Moreno recorda que és fonamental tenir cura de la microbiota intestinal, ja que aquesta té una relació decisiva amb el sistema immunitari. “Per això, hem de prendre tant probiòtics com prebiòtics. Els primers són presents al iogurt o el quefir, mentre que els prebiòtics es troben a les verdures i els cereals integrals”.\nEl iogurt natural és un aliment interessant sempre que el consumim sencer i sense sucre\nPaloma Quintana nutricionista\nTant els xampinyons en particular com els bolets en general solen tenir una bona quantitat de vitamina D, una vitamina especialment important quan s’acaba l’estiu. Se sintetitza a través dels rajos solars, de manera que bona part de la població presenta un dèficit d’aquest component durant els mesos en què ens toca menys el sol.\nMalgrat que, en paraules de la nutricionista Fàtima Blanc, “un 80% de la vitamina D s’obté a través del sol i només el 20%, a través de l’alimentació”, és fonamental incloure a la dieta aliments amb vitamina D com el peix blau, els ous, els lactis o el fetge. Els bolets no només són bones fonts de vitamina D, sinó que són de temporada a la tardor, de manera que els trobem al mercat en abundància i a bon preu.\nUn 80% de la vitamina D s’obté a través del sol i només el 20%, a través de l’alimentació\nFàtima Blanc nutricionista\nEls xampinyons són fonts de vitamina D. // CC0\nPer Moreno, l’essencial per mantenir un sistema immunitari fort és garantir el consum de tots els micronutrients necessaris sense obsessionar-nos amb les quantitats i l’origen. “Per estar forts necessitem que la nostra dieta inclogui totes les vitamines i minerals, cosa que en realitat és molt senzilla i que aconseguirem, sobretot, prenent aliments d’origen vegetal, que ens aportaran vitamines i minerals com ferro, magnesi, coure o zinc, entre d’altres”. Per tant, l’ideal és tenir sempre a mà una bona varietat de fruites i verdures de diversos colors i combinar-les diàriament en les receptes.\nMoreno recorda que “molt sovint ens oblidem que podem prendre la verdura crua i optem sempre per bullir-la, tot i que perd bona part dels nutrients”. En aquest sentit, la nutricionista convida a prendre pastanagues, tomàquets o cebes en la seva versió crua –o si no, al forn o al vapor– i, en cas que els consumim bullits, “aprofitar sempre l’aigua de cocció, sigui per fer guisats de llegums o arròs o com a base en un puré de verdura”. Malgrat que totes les verdures són interessants nutricionalment, el bròquil reuneix molts requisits per ser un vegetal de referència a la nevera de casa. És econòmic i versàtil, molt baix en calories, ric en fibra, vitamines A, C, E i potassi.\nMolt sovint ens oblidem que podem prendre la verdura crua i optem sempre per bullir-la, tot i que perd bona part dels nutrients\nL’aigua ha de ser sempre la beguda d’elecció i pot combinar-se amb cafès, tes i infusions. “No s’ha demostrat que el cafè sigui contraproduent per al sistema immunitari, de manera que se’n poden prendre dos o tres al dia, sempre que la cafeïna no ens generi estrès”, explica Moreno.\nLa nutricionista insisteix que “el que debilita el sistema immunitari són les situacions d’estrès a tots els nivells: si prenem alcohol, refrescos, aliments processats i a sobre tenim un estil de vida sedentari i dormim malament el nostre sistema immunitari se n’anirà ressentint i acabarà debilitat”.\nÉs imprescindible beure una dosi d'aigua suficient per estar ben hidratats. // CC0\nPer tant, hem d’estar hidratats en tot moment, garantir una ingesta d’aigua correcta i evitar altres begudes. I hem de mantenir el consum d’aigua quan estem malalts. “Un cop tenim la grip o estem refredats és important no obligar-nos a menjar si no tenim gana, però sí que hem de beure en tot moment, ja que el nostre cos s’està termoregulant constantment i necessita una aportació d’aigua correcta”.\nUn cop tenim la grip o estem refredats és important no obligar-nos a menjar si no tenim gana, però sí que hem de beure en tot moment\n17-09-2021 14:32 CRONOBIOLOGIA\nAquests són els horaris d’àpats, son, exercici o cites que van millor per a la salut\n16-09-2021 18:39 MATÈRIA PRIMERA\n09-09-2021 18:22 ‘RESPOSTES QUE ALIMENTEN’\nCom menjar bé cada dia fora de casa: normes perquè la dieta sigui sana i equilibrada


Turmquartier Zendscheid Alemanya - Ofertes d'hotels amb els MILLORS DESCOMPTES EN LÍNIA\nZendscheid, Zendscheid, Alemanya - Veure al mapa\nMés informació sobre Turmquartier\nConvenientment situat a Zendscheid, Turmquartier és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Turmquartier és compromet a que la seva estada sigui el més còmoda possible. Aquest hotel ofereix nombroses instal.lacions en el lloc per satisfer el més exigent dels clients.\nGaudiu de les comoditats d'alta gama com ara calefacció, aparell de televisió, plat de dutxa per tal de relaxar-vos després d'un cansat dia. Durant el dia podeu gaudir de l'atmòsfera relaxant de sauna, piscina exterior, solàrium, ping pong, jardí. Si buscau un allotjament còmode i adequat a Zendscheid, faci de Turmquartier la vostra llar.


Filets de Tonyina natural per a Gats - Retorn\nComponents analítics: Proteïna Bruta 23.5%, Greixos Brutes 3.2%, Cendra Bruta 1%, Fibres Brutes 0.1%, Humitat 72%, Omega-3 0.8%, Omega-6 0.1%, Magnesi 65 mg / kg, Ferro 100 mg / kg, Fòsfor 3 g / kg, Calci 1.2 g / kg, Seleni 2 mg / kg, Taurina 350mg / kg, Vitamina A 3100 UI / kg, Vitamina D 2450 UI / kg, Lisina 2%, Metionina 0.8%, Triptòfan 0.22%, Valina 1% .\nLa meva gateta em desperta al matí maullant demanant la llauna de cada esmorzar!\nSegons els meus tres gats és la millor menjar humit en comerç !!!\nEstem tots esperant que facin també menjar sec per a gats;)\nEls vaig comprar per a una colònia i els encanta. A la meva gata també li vaig posar i només començar a obrir la llauna ja la tenia aquí, apoyadita a la rentadora, de peu, miolant. L'única cosa és que per a un sol gat és molta quantitat i no se la pot acabar en dos dies Tindríeu llaunes de menor mida?\nAls meus gats adults els encanta. Un cop oberta es guarda perfectament durant uns dies.\nBé encara que té espines\nA la meva gata li encanta, només que té espines, caldria tenir més cura amb això.\nFilets de tonyina per a gats\nUn gran aliment per a gats\nA la meva gata li encanta aquest producte, encara que crec que els seus preferits són els de tonyina i musclo.


En els anys 60 la societat va entrar en crisi a nivell social i econòmic i va ser desallotjada del seu local social. Després de passar per un bingo (l'antiga sala de festes Trocadero), a mitjans dels anys 70 es va reubicar en els terrenys del seu velòdrom, tancat des del 1973 i en estat d'abandó. La societat va readaptar la tribuna coberta (el Xalet, obra de l'arquitecte Gaspar Bennazar) com a local social en tapiar els arcs de la construcció per fer-lo habitable. El 1976 el Veloz es va fusionar amb una altra societat recreativa històrica de la ciutat: La Veda, amb l'objectiu de sumar forces i reimpulsar la seva activitat; però malgrat tot, va seguir llanguint.\nEl Velòdrom de Tirador[modifica]\nObtingut de «https://ca.wikipedia.org/w/index.php?title=Veloç_Sport_Balear&oldid=22372980»\nClubs esportius desapareguts


La 29a Mostra d’Igualada proposa el teatre com a motor de sorpreses i curiositat — Ajuntament d'Igualada\n24º max. / 9º min. 31/10/2020 11:27\nSou a: Inici / Noticies / La 29a Mostra d’Igualada proposa el teatre com a motor de sorpreses i curiositat\nLa 29a Mostra d’Igualada proposa el teatre com a motor de sorpreses i curiositat\nFoto: Twitter @mostraigualada\nLa Mostra d’Igualada - Fira de teatre infantil i juvenil ha presentat aquest dilluns 22 de febrer la imatge de la 29a edició. La creació és obra de l’artista igualadí Ramon Enrich, pintor, escultor i dissenyador gràfic. Formen el cartell de La Mostra 2018 una col·lecció d’imatges simples i brossianes on els espais naturals són l’escenari i el protagonista és un signe d’interrogació descontextualitzat.\nEls professionals ja es poden acreditar a La Mostra 2018 · Ja és obert el termini perquè els professionals de les arts escèniques per a tots els públics puguin acreditar-se a la 29a edició de La Mostra. Les inscripcions romandran obertes fins els dies de la fira, però si es formalitzen abans del 28 de febrer es poden reservar les invitacions amb antelació. L’acreditació té un preu general de 30 euros, si bé els membres de les associacions amb les quals s’han establert convenis de col·laboració gaudeixen d’un descompte de la meitat del cost (15 euros).


Reis, Innocents i altres coincidències | Pallars Digital\nReis, Innocents i altres coincidències\nArticle d’opinió de Josep Manel Fondevila, professor de l'Institut de Tremp\nper Redacció, Pallars | 4 de gener de 2022 a les 16:07 |\nFelip VI i Joan Carles I, en una imatge d'arxiu | Europa Press\nAquesta informació es va publicar originalment el 4 de gener de 2022 i, per tant, la informació que hi apareix fa referència a la data especificada.\nNOTA: Article escrit el passat 28 de desembre de 2021\nAvui, dia dels Innocents, quan la jovenalla de La Casa del Sol Naixent de Tremp començava a preparar el Ninot, una llufa gegant per penjar al campanar i fer una festa infantil, l'atzar m'ha portat, en una taula de bar, a parlar d'antimilitarisme, dels reis espanyols al Pallars... mentre el Whatsapp m'avisava de les novetats Valtònyc.\nI hem dit que tal dia com avui, del 1984, un PSOE envalentit per la majoria absoluta, publicava al BOE una Llei d'Objecció de Consciència clarament punitiva. La tenacitat i fermesa, sobretot de la gent insubmisa, va fer que Llei i mili anessin, en poc més d'una dècada, a la paperera de la història.\nHem recordat aquells temps en què el rei (JCI) visitava l'AGBS, hi havia glamour al lliurament de despatxos, el number one s'enduia la rèplica de l'espasa de Jaume I (de mans de Pujol), hotels plens com un ou... i la gent antimilitarista vèiem reduïts els nostres drets fonamentals. Els temps estan canviant (ho cantava Bob Dylan quan era jove). Si alguna vegada ha vingut el rei (FVI) tot ha estat gris i ara, que ni ve, més deslluït que mai.\nAl 2005 no ens podíem imaginar que "el pájaro" (com així s'hi va referir el sergent dels Mossos que ens comissava una pancarta i octavetes, a l'entrada de Sort) volés tan lluny i s'instal·lés sine die a l'Orient, ni que aquest mateix dia dels Sants Innocents la Justícia belga, per enèsima vegada, acompanyés la mà de Valtònyic (o el puny, o la saliva...) fins a la cara, clatell, coll o vísceres de Llarena (i per extensió tota la cleca que l'anima o la que fuig d'estudi).\nQuan des de fora t'han de dir com són els drets (i el ministre Marlaska en sap molt, perquè porta el rècord de condemnes del Tribunal Europeu dels Drets Humans) és que aquí hi ha un problema, o tot un bosc que no deixa veure els arbres. Si el pipi-caca-culo (que algú canta en castellà) no agrada, que s'hi posin fulles, però les penes de presó (i les fogueres) haurien de ser praxis de temps passats.\nAvui, també, el govern PSOE-UP, feble, ha aconseguit tirar endavant els pressupostos (amb la ingent partida de Defensa inclosa), però s'ha embarrancat amb la reforma laboral.\nFriso per veure com celebrarem Any Nou (dia internacional de la pau) i el dia de Reis (la Pasqua militar).\nAquests dies, la canallona escriu cartes als Reis, amb innocència i il·lusió. D'altres, també podem reptar l'emèrit de l'Orient a venir a donar la cara o, és que té alguna cosa a amagar? I al d'aquí a parlar sense embuts, perquè tantes omissions a les nits de Nadal clamen el cel. A més, recordem les seves paraules del 3 d'octubre i la frenètica activitat telefònica d'aquells dies.\nJo també acabo la meva carta i demano, a qui correspongui, seny a la classe política, justícia (també global), que s'acabi la fam... perquè m'he portat bé o, almenys, ho he intentat; no em digueu allò de reis i pares, que em castreu les il·lusions, ni que siguin republicanes.\nJosep Manel Fondevila Toló\nPressupostos per sortir junts de la crisi\nQuan el president Pujol multava pel català\nVides creuades: Manel Dalmau, Sisco Borrell i Rafel Beperet\nObrint l’estoig del romànic al Pallars Sobirà\nPer la nova Llei de Muntanya\nExcés de velocitat a Gerri de la Sal\nDesconnectem les elèctriques: 8 d'octubre, prou abusos!\nEls imperdibles, Dis la teva!, Sants Innocents, Reis Mags, opinió\nPer pastaret el 5 de gener de 2022 a les 07:36\nAmb les cavalguades de reis sumarem l'última tanda de contagis Covid. A mig gener, campions.


LAB ESDESIGN x INÈDIT // REUTILITZACIÓ / ECONOMIA CIRCULAR I LA MILLORA DE GESTIÓ DE RECURSOS\nL’empresa Inèdit va llançar el repte de la 8a Edició LAB ESDESIGN, el laboratori itinerant de projectes de l’escola de disseny ESDESIGN, que pretén resoldre reptes reals i actuals d’empreses a través del disseny. El repte, “La reutilització com a estratègia cap a la sostenibilitat”, es va treballar durant 4 dies per alumnes de l’escola.\nEn aquesta conferència, Sofía Garín (Senior PM Inèdit) reflexiona sobre l’economia circular i obre un espai de presentació de noves propostes de sostenibilitat dissenyades en el LAB ESDESIGN.\nEscassetat de materials i subministraments, usuaris i usuàries amb necessitats diferents (més volàtils i amb menors capacitats econòmiques), models de consum més ràpids, noves regulacions que impulsen l’economia circular i la reutilització…tot això porta a la possibilitat de reduir l’impacte ambiental a través de la recuperació i reutilització dels productes que consumim, entre ells, per exemple: mobiliari, roba i accessoris tèxtils i els envasos alimentaris.\nLa reutilització és una manera de reduir l’ús de recursos verges sense, a diferència del reciclatge, realitzar modificacions a nivell mecànic o químic en els materials i en els productes. És a dir, allargar la vida útil de productes ja fabricats a través de segons usos per al mateix propòsit o per a altres diferents.\nUs imagineu que cada vegada que et mudessis tiressis els teus mobles? No, veritat? Llavors ja has participat en models de reutilització a través de la segona mà. Però… com podem portar això a un pas més? Per exemple, dissenyant per a allargar la vida útil, a través d’una correcta elecció de materials, a través de serveis de reparació, a través de la modularitat, etc.\nORGANITZA: ESDESIGN / INÈDIT\nDATA i HORA: 22 de juny a les 19 h\nINSCRIPCIÓ: gratuït registrant-se AQUÍ\nDimecres, 22 juny 19:00 h


Investiguen l'atropellament d'un patinet elèctric a una dona gran | betevé\nLa víctima era una dona gran que va morir tres dies després de ser atropellada i la Guàrdia Urbana investiga si la causa de la mort va ser l'atropellament d'un patinet elèctric o un atac d'ansietat\nSara López | Diumenge, 15 de Desembre del 2019, a les 12.40\nLa Guàrdia Urbana investiga l’atropellament amb un patinet elèctric d’una dona de 82 anys que va morir tres dies després de l’accident. Els fets es van produir el 22 de novembre al Raval, concretament a la cruïlla dels carrers de Joaquim Costa i del Carme, i, segons l’Ajuntament, el personal sanitari la va atendre ‘in situ’ per un atac d’ansietat i no van estimar que tingués lesions greus. La dona va ser traslladada a l’Hospital del Mar i allà se li va diagnosticar un traumatisme cranioencefàlic. Presentava diversos hemorràgies al cervell, i tot i que se la va intervenir, el 25 de novembre, tres dies després, va acabar morint.\nPer tot plegat, la unitat d’investigació i prevenció de l’accidentalitat de la policia local està investigant si va morir com a conseqüència de l’atropellament. En aquest cas, es convertiria en la primera mort a Barcelona per un patinet elèctric, però no la primera de tot l’estat, ja que l’estiu de l’any passat un home va atropellar mortalment una dona de 90 anys a Esplugues de Llobregat.\nSegons ha avançat ‘El Periódico’, que ha parlat amb la germana de la víctima, el vehicle va impactar amb ella frontalment i la va fer caure a terra. El rotatiu ha assegurat que la dona va ser ingressada a l’Hospital del Mar, va entrar en coma i després de ser operada d’urgència va acabar morint. De moment, es desconeixen les circumstàncies en què es van produir els fets i tampoc se sap qui conduïa el patinet. La regidora de Mobilitat, Rosa Alarcón, ha insistit que no es pot constatar que l’anciana va morir per l’atropellament d’un patinet fins que no hi hagi l’informe policial. En tot cas, ha assegurat que la seguretat viària és important i ha recordat que la DGT ha establert que aquests vehicles han de circular a un màxim de 25 km/h i que no poden anar mai per espais de vianants.\nLa regidora també ha donat xifres i, de gener a setembre, la Guàrdia Urbana ha posat més de 6.000 multes per infraccions a conductors de patinets elèctrics, moltes més que el 2018, quan es van interposar 2.800 sancions: “Això vol dir que estem fent un intens control sobre aquest fet”, ha dit Alarcón.


El papa recorda al Sínode: "El dissabte ha estat fet per a l'home, i no l'home per al dissabte" | Catalunya Religió\nEl papa recorda al Sínode: "El dissabte ha estat fet per a l'home, i no l'home per al dissabte"\nPer Papa Francesc. Dg, 04/10/2015\nHomilia del papa Francesc en la missa d'obertura del Sínode de bisbes sobre la Família. 5 d'octubre de 2015.\n«Si ens estimem, Déu està en nosaltres i, dins nostre, el seu amor ha arribat a la plenitud» (1Jn 4,12).\nLes lectures bíbliques d'aquest diumenge semblen triades a propòsit per a l'esdeveniment de gràcia que l'Església està vivint, és a dir, l'Assemblea Ordinària del Sínode dels Bisbes sobre el tema de la família que s'inaugura amb aquesta celebració eucarística.\nAquestes lectures es centren en tres aspectes: el drama de la soledat, l'amor entre l'home i la dona, i la família.\nAdam, com llegim a la primera lectura, vivia al Paradís, posava els noms a les altres criatures, exercint un domini que demostra la seva indiscutible i incomparable superioritat, però tot i així se sentia sol, perquè «no va trobar una ajuda que li fes costat»(Gn 2,20) i experimentava la soledat.\nLa solitud, el drama que encara afligeix a molts homes i dones. Penso en la gent gran abandonada fins i tot pels seus éssers estimats i els seus propis fills; en els vidus i vídues; en tants homes i dones deixats per la seva pròpia dona i pel seu propi marit; en tantes persones que en realitat se senten soles, no compreses i no escoltades; en els emigrants i els refugiats que fugen de la guerra i la persecució; i en tants joves víctimes de la cultura del consum, de l'usar i llençar, i de la cultura del descart.\nAvui es viu la paradoxa d'un món globalitzat en el qual veiem tantes cases de luxe i edificis de gran alçada, però cada vegada menys escalfor de llar i de família; molts projectes ambiciosos, però poc temps per viure el que s'ha aconseguit; tants mitjans sofisticats de diversió, però cada vegada més un profund buit en el cor; molts plaers, però poc amor; tanta llibertat, però poca autonomia... Cada vegada més les persones que se senten soles, i les que es tanquen en l'egoisme, a la malenconia, en la violència destructiva i en l'esclavitud del plaer i del déu diners.\nAvui vivim en cert sentit la mateixa experiència d'Adam: tant poder acompanyat de tanta soledat i vulnerabilitat; i la família és la seva imatge. Cada vegada menys serietat en portar endavant una relació sòlida i fecunda d'amor: en la salut i en la malaltia, en la riquesa i en la pobresa, en les bona i en la mala sort. L'amor durador, fidel, recte, estable, fèrtil és cada vegada més objecte de burla i considerat com una cosa antiquat. Semblaria que les societats més avançades són precisament les que tenen el percentatge més baix de taxa de natalitat i la major mitjana d'avortaments, de divorcis, de suïcidis i de contaminació ambiental i social.\nL'amor entre l'home i la dona\nLlegim a la primera lectura que el cor de Déu es va entristir en veure la solitud d'Adam i va dir: «No és bo que l'home estigui sol. Li faré una ajuda que li faci costat»(Gn 2,18). Aquestes paraules mostren que res fa més feliç l'home que un cor que s'assembli a ell, que li correspongui, que l'estimi i que acabi amb la solitud i el sentir-se sol. Mostren també que Déu no ha creat l'ésser humà per viure en la tristesa o per estar sol, sinó per a la felicitat, per compartir el seu camí amb una altra persona que és el seu complement; per viure l'extraordinària experiència de l'amor: és a dir d'estimar i ser estimat; i per veure el seu amor fecund en els fills, com diu el salm que s'ha proclamat avui (Sl 128).\nAquest és el somni de Déu per a la seva criatura predilecta: veure-la realitzada en la unió d'amor entre home i dona; feliç en el camí comú, fecunda en la donació recíproca. És el mateix designi que Jesús resumeix en l'Evangeli d'avui amb aquestes paraules: «Al principi de la creació Déu els va crear home i dona. Per això l'home deixa el pare i la mare, s'unirà a la seva dona, i seran els dos una sola carn. Per tant, ja no són dos, sinó una sola carn» (Mc 10,6-8; cf. Gn 1,27; 2,24).\nJesús, davant la pregunta retòrica que li havien dirigit - probablement com un parany, per fer-lo quedar malament davant la multitud que el seguia i que practicava el divorci, com a realitat consolidada i intangible-, respon de manera senzilla i inesperada: restitueix tot l'origen , a l'origen de la creació, per ensenyar-nos que Déu beneeix l'amor humà, és ell el que uneix els cors d'un home i una dona que s'estimen i els uneix en la unitat i en la indissolubilitat. Això vol dir que l'objectiu de la vida conjugal no és només viure junts, sinó també estimar-se per sempre. Jesús restableix així l'ordre original i originant.\n«El que Déu ha unit, que no ho separi l'home» (Mc 10,9). És una exhortació als creients a superar tota forma d'individualisme i de legalisme, que amaga un mesquí egoisme i la por d'acceptar el significat autèntic de la parella i de la sexualitat humana en el pla de Déu.\nDe fet, només a la llum de la bogeria de la gratuïtat de l'amor pasqual de Jesús serà comprensible la bogeria de la gratuïtat d'un amor conjugal únic i "usque ad mortem".\nPer a Déu, el matrimoni no és una utopia d'adolescent, sinó un somni sense el qual el seu criatura estarà destinada a la soledat. En efecte la por d'unir-se a aquest projecte paralitza el cor humà.\nParadoxalment també l'home d'avui -que sovint ridiculitza aquest pla- roman atret i fascinat per tot amor autèntic, per tot amor sòlid, per tot amor fecund, per tot amor fidel i perpetu. El veiem anar darrere dels amors temporals, però somia l'amor autèntic; corre darrera dels plaers de la carn, però desitja el lliurament total.\nEn efecte «ara que hem provat plenament les promeses de la llibertat il·limitada, comencem a entendre de nou l'expressió "la tristesa d'aquest món". Els plaers prohibits van perdre el seu atractiu quan han deixat de ser prohibits. Encara que tendeixin a l'extrem i es renovin a l'infinit, resulten insípids perquè són coses finites, i nosaltres, en canvi, tenim set d'infinit» (Joseph Ratzinger, Auf Christus schauen. Einübung in Glaube, Hoffnung, Liebe, Freiburg 1989, pàg. 73).\nEn aquest context social i matrimonial bastant difícil, l'Església està cridada a viure la seva missió en la fidelitat, en la veritat i en la caritat.\nViu la seva missió en la fidelitat al seu Mestre com a veu que crida en el desert, per defensar l'amor fidel i animar les nombroses famílies que viuen el seu matrimoni com un espai en el qual es manifesten l'amor diví; per defensar la sacralitat de la vida, de tota vida; per defensar la unitat i la indissolubilitat del vincle conjugal com a signe de la gràcia de Déu i de la capacitat de l'home d'estimar de debò.\nViure la seva missió en la veritat que no canvia segons les modes passatgeres o les opinions dominants. La veritat que protegeix l'home i la humanitat de les temptacions de autoreferencialitat i de transformar l'amor fecund en egoisme estèril, la unió fidel al vincle temporal. «Sense veritat, la caritat cau en mer sentimentalisme. L'amor es converteix en un embolcall buit que es farceix arbitràriament. Aquest és el risc fatal de l'amor en una cultura sense veritat »(Benet XVI, enc. Caritas in veritate, 3).\nI l'Església és cridada a viure la seva missió en la caritat que no assenyala amb el dit per jutjar els altres, sinó que -fidel a la seva naturalesa com a mare- se sent en el deure de buscar i curar les parelles ferides amb l'oli de l'acollida i de la misericòrdia; de ser «hospital de campanya», amb les portes obertes per acollir a qui crida demanant ajuda i suport; encara més, de sortir del propi recinte cap als altres amb amor veritable, per caminar amb la humanitat ferida, per incloure-la i conduir-la a la font de salvació.\nUna Església que ensenya i defensa els valors fonamentals, sense oblidar que «el dissabte ha estat fet per a l'home, i no l'home per al dissabte» (Mc 2,27); i que Jesús també va dir: «El metge, no el necessiten els qui estan bons, sinó els qui estan malalts. No he vingut a cridar els justos, sinó els pecadors»(Mc 2,17). Una Església que educa a l'amor autèntic, capaç d'allunyar de la solitud, sense oblidar la seva missió de bon samarità de la humanitat ferida.\nRecordo a sant Joan Pau II quan deia: «L'error i el mal han de ser condemnats i combatuts constantment; però l'home que cau o s'equivoca ha de ser comprès i estimat [...] Nosaltres hem d'estimar el nostre temps i ajudar l'home del nostre temps. »(Discurs a l'Acció Catòlica italiana, 30 desembre de 1978, 2.c: L'Osservatore Romano, ed. setmanal en llengua espanyola, 21 gener 1979, p.9). I l'Església ha de buscar-ho, acollir-lo i acompanyar-lo, perquè una Església amb les portes tancades es traeix a si mateixa i a la seva missió, i en comptes de ser pont es converteix en barrera: «Tant el qui santifica com els qui són santificats tenen un mateix pare; per aquesta raó, Ell no s'avergonyeix d'anomenar-los germans»(He 2,11).\nAmb aquest esperit, li demanem al Senyor que ens acompanyi en el Sínode i que guiï la seva Església a través de la intercessió de la Santíssima Mare de Déu i de Sant Josep, el seu castíssim espòs.\nSínode de Bisbes, família, matrimoni, Espiritualitat, Laïcat, Papa Francesc


L'oposició de Súria reclama una consulta popular sobre la ubicació de la biblioteca - Regió7 :: El Diari de la Catalunya Central\nLa demanda arriba després que l'equip de govern hagi fet un nou pas per construir l'equipament al pàrquing del Califòrnia, mentre que ells defensen que es faci a Cal Pau\ndavid bricollé súria 12.03.2021 | 09:26\nPàrquing de l'antic cinema Califòrnia, on l'executiu de Súria planteja fer la biblioteca nova ARXIU/OSCAR BAYONA\nPàrquing de l'antic cinema Califòrnia, on l'executiu de Súria planteja fer la biblioteca nova\nEls tres grups municipals que són a l'oposició a Súria han fet públic un comunicat conjunt en què reclamen que es convoqui una consulta popular per decidir la ubicació de la futura biblioteca. Les tres formacions (ERC, AIS i Junts) subratllen que disposar d'aquest equipament és una necessitat i recorden que l'Ajuntament disposa de dues ubicacions on construir l'equipament cultural. Els grups de l'oposició es decanten per l'antic edifici de Cal Pau, en la línia del projecte que hi havia de governs anteriors i en consonància amb una plataforma ciutadana que també ho reclama, mentre que l'actual executiu (format pel PSC i el GIIS) es decanta per fer-lo a l'espai del pàrquing de l'antic cinema Califòrnia.\nEn el comunicat que han fet conjunt, ERC, AIS i Junts exposen que, tècnicament, els dos espais reuneixen els requisits per a ubicar-hi la biblioteca, «per tant, la decisió final és política». Sostenen que un equipament d'aquestes característiques «necessita d'un consens ampli i a dia d'avui aquest consens polític no existeix: l'equip de govern amb 7 regidors vol la biblioteca al Califòrnia. Els partits de l'oposició amb 6 regidors la volem a Cal Pau».\nAl novembre del 2020 tots els partits de la oposició ja van presentar una moció reclamant la construcció de la Biblioteca a l'antic hostal de Cal Pau donant suport a les 1.250 signatures que va recollir la plataforma ciutadana sorgida amb aquest objectiu. «A aquestes peticions se'ls sumen 24 comerços del carrer Salvador Vancells que també reclamen aquest projecte», recorden els grups de l'oposició.\nLes tres formacions exposen que el desembre passat l'equip de Govern va fer un gest de replantejar la proposta: «vam intentar mirar-ho en perspectiva i trobar un consens a partir de criteris objectius. Va semblar que el PSC estava més obert a trobar alternatives que generessin un consens, perquè el que realment volem és que es faci una nova biblioteca i quan abans millor, encara que finalment no hi va haver manera d'arribar a cap acord».\nPer aquest motiu, en el comunicat que han fet els grups de l'oposició consideren que «la millor eina que tenim per desencallar aquesta situació és la participació ciutadana, una peça fonamental del sistema democràtic que promou la construcció d'una societat activa i ajuda a impulsar qualsevol aspecte de la vida social, econòmica, cultural o política de tota comunitat, poble o ciutat».\nAquest comunicat arriba després que aquest dijous l'Ajuntament de Súria hagi celebrat un ple municipal en que s'ha aprovat la resolució de les al·legacions i l'aprovació provisional de la divuitena modificació de Normes Subsidiàries de Planejament. Aquestes modificacions consisteixen en augmentar l'edificabilitat per construir la biblioteca a la zona del Califòrnia. Segons han explicat els grups de l'oposició, aquesta modificació s'havia d'aprovar al ple ordinari de desembre, «però l'equip de govern va deixar dos mesos de marge per mirar d'arribar a un acord. Després de vàries reunions no es va aconseguir arribar a cap entesa i l'equip de govern ha decidit passar aquesta modificació per ple extraordinari».\nEn el comunicat subratllen que la construcció de l'edifici de la nova biblioteca «hipotecarà el municipi molt de temps sense poder fer cap més gran infraestructura», i per això sostenen que «un projecte d'aquestes dimensions ha de comptar amb un ampli consens, i amb un procés participatiu la decisió guanyarà legitimitat».\nERC, AIS i Junts reiteren la seva demanda de «plantejar en forma de consulta ciutadana quina és la ubicació per a la nova Biblioteca municipal i que siguin les surienques i suriencs els que decideixin la ubicació definitiva i així aconseguir unanimitat política».


Petita treva del coronavirus a Catalunya: baixen lleugerament els indicadors\nBarcelona. Diumenge, 10 de Gener 2021. 10:06\nActualitzat: Diumenge, 10 de Gener 2021. 13:16\nLa situació epidemiològica de Catalunya dona una petita treva. Ja fa setmanes que els indicadors del coronavirus estan en constant creixement al nostre país, però les dades d’aquest diumenge han baixat lleugerament i trenquen la tendència. En la darrera jornada, el risc de rebrot i els nous positius han baixat, però les dades continuen a uns nivells alarmants. A més, cal analitzar aquestes xifres amb precaució, ja que podria haver entrat en joc "l'efecte cap de setmana", quan els laboratoris abaixen el ritme de feina.\nSegons les darreres dades del Departament de Salut, el risc de rebrot se situa en els 576 punts ( 64 menys que ahir) i l'Rt o índex de contagi també baixa fins a l'1,34, respecte a l’1,44 d’ahir. Això significa que cada 100 persones en contagien 134. Es tracta d’una dada negativa, ja que per tenir la transmissió de Covid controlada, caldria que aquest nombre estigués per sota d’1.\nPel que fa als positius, Catalunya en suma 2.075 en les darreres vint-i-quatre hores, una xifra que s'allunya de la tendència de la darrera setmana, en què cada dia s’han detectat més de 3.000 casos. A més,13 persones han perdut la vida en la darrera jornada. Des de l'inici de la pandèmia s'han contagiat 427.020 persones i han mort 17.558 per Covid al nostre país.\nLa pressió als hospitals\nA banda d’aquests indicadors, una dada que preocupa a les autoritats sanitàries és la pressió hospitalària. A diferència de la primera onada, ara, els hospitals ja no parteixen de zero i acumulen la pressió que ha generat la pandèmia des del mes de març. Això fa que les dades actuals de la Covid a Catalunya posin molt en alerta el sistema sanitari, que es troba en risc de col·lapse si els indicadors segueixen augmentant.\nEn la darrera jornada no ha ingressat cap infectat de Covid, una dada que contrasta amb els més de 150 ingressos que es van produir ahir. Ara són 2.356 els pacients als hospitals catalans, els mateixos que ahir. A més, 37 persones han sortit de les Unitats de Cures Intensives i , en total, hi ha 495 pacients per coronavirus a les UCI.\nSegons la cap d'Epidemiologia de l'Hospital Vall d'Hebron, Magda Campins, si els hospitals s'omplen, "no hi haurà més remei que el confinament total". Campins, en una entrevista a TV3 aquest dissabte, ha subratllat que en aquesta tercera onada, estan partint de xifres de 350 ingressats. "D'aquí a dues setmanes, l'increment podria ser d'unes 700 persones a l'UCI", ha dit, afegint que s'hauran de posposar cirurgies programades, així com trasplantaments.\nL’única esperança: la vacuna\nDavant aquestes dades, Catalunya ha accelerat en els darrers dies el ritme de vacunació i ja hi ha 63.731 persones que han rebut la primera dosi de Pfizer al nostre país des del 28 de desembre, quan va començar la vacunació a tota la Unió Europa. En el darrer dia s'ha vacunat a 10.377 ciutadans, gairebé 3.000 menys que ahir.\nCoronavirus El món registra la pitjor xifra de mortalitat diària per coronavirus Alba Domingo\nCoronavirus La vacuna de Pfizer, eficaç contra les últimes variants del coronavirus El Nacional\nCoronavirus Quin és el país que només ha registrat dues morts per coronavirus? Anna Solé Sans\nCoronavirus Ioga i meditació: el coronavirus els ha posat de moda? Anna Solé Sans


Primavera a la ciutat: Planta’t al Botànic i Bioblitz | El Culturista\nPrimavera a la ciutat: Planta’t al Botànic i Bioblitz\nQuan: Planta't al Botànic: 28 d'abril / BioBlitz Barcelona: 4 i 5 de maig\nOn: Jardí Botànic i Parc dels Tres Turons (Barcelona)\nPreu: Gratuït. Per a les activitats del Bioblitz cal inscripció prèvia\nLa primavera la sang (i la saba) altera. Moltes plantes i animals es mantenen inactius a l’hivern i poc abans de l’equinocci de primavera comencen a activar-se amb l’allargament del dia i la pujada de les temperatures. La mitologia grega explica la primavera amb el mite de Persèfone, la filla de la deessa Demèter que va ser raptada per Hades, déu de l’infern. Ningú que hagi menjat a l’infern pot sortir d’aquest i Persèfone havia menjat uns grans de magrana… Demèter i Hades van pactar que Persèfone passes un terç de l’any a l’infern, i dos terços a la Terra. La primavera simbolitza el retrobament de mare i filla.\nA Barcelona, la primavera se celebra amb dues activitats de descoberta de la natura: Planta’t al Botànic, el 28 d’abril, amb activitats per a tots els públics organitzades pels Amics del Jardí Botànic de Barcelona, que enguany commemora els vint anys de la creació d’aquest jardí de plantes del Mediterrani. Hi haurà espectacle de titelles, tallers creatius, jocs participatius, una gran plantada amb més de cinc-centes plantes, xocolata amb melindros, resumint: una festassa!\nI al BioblitzBcn, que tindrà lloc els dies 4 i 5 de maig al Parc dels Tres Turons, els participants tindran l’ocasió de convertir-se en naturalistes per un dia i conèixer de la mà dels experts les tècniques d’observació i identificació d’espècies, tant de flora com de fauna. Aquest any l’Aula Ambiental Bosc Turull serà el centre neuràlgic de totes les activitats, itineraris i dels laboratoris científics. Per portar a terme l’activitat, disposareu d’equips propis d’una observació científica: lupes, microscopis i tot el material necessari per actuar com a autèntics naturalistes. Recordeu fer la inscripció! Les places són limitades.


La troballa d'una perfumeria de la Valentia romana. - Passejant València amb ulls curiosos\nValència romana La troballa d’una perfumeria de la Valentia romana.\nLa troballa d’una perfumeria de la Valentia romana.\nLes relacions humanes, culturals i comercials entre la València romana i la ciutat romana de Pompeia, se sap ara que varen ser molt intenses per les evidències arqueològiques que s’han trobat en les darreres dècades a València, fonamentalment arran del descobriment del cor de la ciutat romana sota la plaça de l’Almoina.\nEls soldats romans llicenciats de les guerres contra els Lusitans, que vingueren a poblar la València romana que va fundar el cònsol Dècim Juny Brut fa 22 segles, sembla ser que procedien majoritàriament del centre i sud de la península itàlica, i més concretament de la regió de la Campània, on està precisament Pompeia, ciutat romana que es trobava al costat de Nàpols fins que va ser sepultada per les cendres i la lava del Vesuvi el 24 d’agost de l’any 79 d.C.\nPosteriorment, en els primers segles de l’era cristiana, quan València va tornar a tindre esplendor després d’haver sigut destruïda per Pompeio arran de la guerra civil contra Sertorio l’any 75 a.C., de nou molts soldats i famílies de Campània van tornar a poblar la ciutat.\nFins a tal punt s’ha fet evident aquesta relació entre les dues ciutats, que el arqueòleg Albert Rivera, el que va ser cap de la Secció d’Arqueologia del Servei de Patrimoni Històric i Cultural de l’Ajuntament de València, i actualment director tècnic del Centre Arqueològic de l’Almoina, ha dit en més d’una ocasió que “Nàpols és la mare pàtria de la fundació de València”.\nNo és per això casualitat que nombrosos arqueòlegs valencians estiguen treballant a Pompeia. De fet l’any 2011 un equip d’arqueòlegs valencians pertanyents a l’Ajuntament de València i a l’Institut Valencià de Conservació i Restauració, junt a investigadors del Centre Jean Berard francès, van poder desvetllar el procés sencer de la fabricació de perfums en l’època romana. Allà van poder documentar l’existència d’un carrer complet ple de perfumeries dels segles I i II a.C., on hi van trobar una sèrie d’ungüentaris semblants als trobats en diverses excavacions a València, la qual cosa confirmava el fluid comerç que existia entre València i la regió de la Campània italiana.\nLa indústria i l’ús social del perfum tingueren una enorme importància en l’imperi romà. Egipte i Grècia havien aconseguit convertir la indústria del perfum en un bon negoci. Els romans no es van quedar enrere i van contribuir a la democratització de l’ús de les fragàncies: tothom es perfumava.\nAls ciutadans de l’imperi també els va seduir la idea d’envoltar la seua vida quotidiana de deliciosos aromes, i de fet van ser ells els que van fer del bany un costum públic i diari, un punt de trobada social quotidià i plaent. Ells ho perfumaven pràcticament tot, de manera que l’aroma a Roma, i per extensió a les colònies romanes com València, havia de ser intens i molt característic.\nParal.lelament va nàixer tota la indústria de l’envasament de perfums. Tant grecs com romans van utilitzar ceràmiques decorades fins què, al segle I a.C., va aparèixer el vidre. Els pots d’ungüents i les gerres amb olis aromatitzats es trobaven a l’unctuarium dels banys públics.\nEls perfumistes eren artesans molt respectats socialment. Els clans familiars transmetien els secrets de la creació aromàtica i la seua comercialització als seus descendents. Així protegien les seues creacions, el seu nom i el seu negoci.\nI ara tornem a la València del segle XXI.\nEl passat mes de novembre es va conèixer que la família Piño Perez, propietària del Palau Vallier, un edifici de l’any 1890 situat a la plaça de Manises, just enfront de la Generalitat, havia arribat a un acord amb la cadena hotelera MyR Hotels per cedir la seua propietat per 27 anys a fi de convertir-lo en un hotel de luxe, amb vistes a les places de Manises i de la Mare de Déu.\nAcí podeu veure la posició de l’hotel en aquesta vista aèria de l’entorn de la plaça de la Mare de Déu:\nLes obres d’adequació de l’edifici al futur hotel van començar immediatament, fins que dimarts passat es va anunciar que, durant les obres que es duien a terme a la zona de la fossa de l’ascensor de l’hotel, s’hi havien trobat les restes d’una perfumeria de l’època romana imperial.\nLes estructures aparegudes consisteixen en un mur d’opus vitattum (una tècnica de construcció romana que consistia en quadrar blocs de tova travessats per una o més filades de maons a distàncies regulars o irregulars), associat amb un paviment d’opus signinum (una barreja de calç, sorra i bocins de terrissa que, aplicada a paviments o recobriments de paret, els atorga propietats impermeables). També s’hi havia trobat unes basses que desguassen mitjançant una canonada de plom. Tot això estava cobert per bigues carbonitzades del sostre, de fragments d’arrebossats de parets i de pintura mural, procedents de l’ensorrament de l’edifici.\nPerò la sorpresa ha estat també trobar baix d’aquest ensorrament nombroses “ampolletes” de vidre, que permeten pensar precisament que es tracta d’una perfumeria probablement del segle III d.C, encara que les excavacions segueixen el seu curs i no hi ha datació definitiva. Tot això està sent supervisat per l’equip arqueològic municipal.\nSense cap dubte, la gran experiència acumulada per l’equip de arqueòlegs de l’Ajuntament de València en els seus treballs d’investigació en les perfumeries de Pompeia, ha ajudat a identificar ràpidament aquesta perfumeria romana de València, un descobriment de gran importància donada l’escassetat d’aquest tipus de troballes a la Hispània romana.\nAquesta troballa ens ha permès situar aquest comerç de perfumeria en un indret molt cèntric d’aquella València romana, molt a prop del fòrum i del Decumanos, l’artèria principal de la ciutat que la travessava d’est a oest, i del qual s’han descobert restes baix del Palau de la Generalitat Valenciana, al costat del carrer Cavallers.\nRecreant aquella València romana de l’època imperial, podríem situar aquella perfumeria molt aproximadament en el lloc que indique en aquesta vista i plànol corresponents a aquella època:\nPerò no ha estat aquesta l’única troballa que s’ha realitzat durant la rehabilitació del palau de Vallier.\nDesprés de la dominació romana, València passà a formar part de l’imperi visigot, un dels pobles bàrbars que, provenint del nord d’Europa, van acabar amb l’imperi romà.\nActualment sabem que en terrenys de l’Almoina i de l’actual Catedral es va estendre un gran conjunt episcopal visigot, construït en temps del primer bisbe cristià de València, Justinià. Doncs bé, al costat de les restes de la perfumeria romana, s’hi ha trobat l’enterrament d’una dona adulta de l’època visigoda. Fins ara es desconeix si es tracta d’un espai funerari aïllat o pot formar part d’un més ampli.\nAcí podeu veure les restes d’aquesta dona visigoda:\nArticle anteriorPerquè la Porta romànica de la Catedral està orientada cap a la Meca?\nArticle següentPassejant València en altres temps (4)\nLast 30 Days Visits: 24.536\nTotal Visits: 776.550\nTotal Visitors: 410.285


Relació laboral o mercantil\nHome Api\tIncorporar a un comercial ¿relació laboral o mercantil?\nby Enric Ribo May 18, 2016 0 comment\nEls Agents de la Propietat Immobiliària ens plantegen cada vegada amb més freqüència les opcions legals que existeixen davant la necessitat de contractar a una persona que desenvolupi tasques de promoció immobiliària per a la seva empresa. A continuació us detallem les dues opcions principals que es poden oferir i les seves diferències.\nLa contractació del comercial s’efectua a través d’un contracte de treball. La normativa que regula aquesta relació és l’Estatut dels Treballadors i el Conveni Col·lectiu d’aplicació a l’empresa. En el sector de la promoció immobiliària el Conveni aplicable és el de Gestió i Mediació Immobiliària Estatal (codi 99014585012004).\nLes notes més característiques d’aquesta relació són les següents:\nEl comercial està subjecte al poder d’adreça de l’API\nEl comercial està subjecte a un horari de treball prèviament pactat.\nEl comercial ha de fer ús dels mitjans que l’API posa a la seva disposició.\nEl comercial té dret a vacances remunerades.\nL’API té l’obligació de donar-li treball efectiu al comercial.\nL’API està obligat a abonar, com a mínim, el salari que regula el Conveni Col·lectiu d’aplicació.\nEn el Conveni de Gestió i Mediació Immobiliària aquest salari és un import fix mensual mínim garantit i un import variable en funció de les comissions generades. Aquest variable ha de ser, com a mínim, el 5% dels honoraris nets percebuts per l’empresa de l’operació d’intermediació immobiliària en la que hagi actuat el comercial.\nL’API assumeix el risc i ventura de les operacions que efectua el seu comercial.\nL’API està obligat a cursar l’alta en el Règim General de la Seguretat Social del comercial i ingressar les quotes mensuals de Seguretat Social.\nL’API ha d’efectuar una nòmina mensual al comercial per abonar-li la retribució mensual, declarant-se aquests ingressos com a “rendiments del treball”.\nLa relació existent entre l’agent comercial i el API és mercantil. La normativa que la regula és la Llei 12/1992, de 27 de maig, reguladora del Contracte d’Agència i subsidiàriament el Codi Civil.\nL’agent comercial no està subjecte al poder d’adreça de l’API\nL’agent comercial organitza el seu propi horari de treball i pren els seus propis criteris per desenvolupar l’activitat de promoció immobiliària.\nL’agent comercial utilitza els seus propis mitjans, no podent en principi fer ús dels mitjans de l’API.\nL’agent comercial, previ acord entre les parts, assumeix el risc i ventura de les operacions desenvolupades.\nL’agent comercial ha de cursar la seva alta d’activitat a l’Agència Tributària.\nL’agent comercial ha de cursar la seva alta al Règim Especial de Treballadors Autònoms, sent ell el responsable del pagament de les quotes de Seguretat Social.\nL’agent comercial emet una factura a l’API per percebre els seus honoraris, els quals es declaren com a “activitat econòmica”.\nEls honoraris de l’agent comercial es pacten en el contracte mercantil, existint tres modalitats diferents: honoraris fixos, variables i mixts (fixos i variables). Les parts tenen llibertat per determinar la modalitat a aplicar.\nL’agent comercial ha de complir amb les seves obligacions tributàries trimestrals i anuals davant l’Agència Tributària.\nEn el supòsit que el 75% dels ingressos de l’agent comercial derivin d’un mateix client, aquest és considerat un autònom econòmicament depenent. En aquest suposat seria aplicable la Llei 20/2007, d’11 de juliol, de l’Estatut del Treball Autònom.\nL’autònom depenent segueix tenint les mateixes característiques de la relació mercantil detallada anteriorment excepte les següents peculiaritats a destacar:\nEl contracte ha de complir unes formalitats específiques de la Llei i ha de ser registrat en una oficina pública.\nEl treballador autònom té dret a una interrupció de l’activitat laboral de 18 dies hàbils.\nEn el contracte s’ha de determinar el règim de descans setmanal, els festius, la quantia màxima de la jornada d’activitat i la seva distribució setmanal.\nExisteixen causes degudament justificades d’interrupció de l’activitat i d’extinció de la relació mercantil regulades en la Llei 20/2007.\nDiferències entre relacions\nLa diferència principal entre una relació laboral i una mercantil és que en la primera el treballador està subjecte a les directrius i dependència de l’empresari, havent d’executar les seves tasques segons els criteris establerts pel API, en canvi, en la relació mercantil el comercial autònom té total llibertat per organitzar-se el temps, manera i mitjans de treball, sempre que compleixi amb l’objectiu d’efectuar les tasques de promoció immobiliària per al seu client.\nL’autònom econòmicament depenent és una relació mercantil, ja que l’autònom segueix tenint independència en l’organització i presa de decisions, no obstant això, la Llei li atorga uns drets addicionals esmentats en el punt anterior.\nA continuació detallem una comparativa de costos per l’API en el supòsit de contractar a un comercial (compte aliè) o un agent comercial (compte propi) havent d’abonar una nòmina o factura respectivament, de 1.500 € al mes.\nComercial (compte alié)\nDocument per abonar al comercial\nRebut de la nòmina\nIRPF (variable segons la situació familiar) 15%\nNet a percebre pel comercial\nTOTAL COST MENSUAL API\nActualment existeixen bonificacions en la contractació que permeten que el cost mensual per l’API es redueixi. Destaquem la bonificació per contracte indefinit de 118 € mensuals durant 24 mesos si el contracte és a temps complet. En el supòsit pràctic detallat, aplicant aquesta bonificació, el cost mensual per l’API seria de 1.855,25 €. Aquesta bonificació estarà vigent fins al 31/08/2016.\nDocument per abonar la retribució\nIRPF fixe 15%\nImport líquid factura\nSeguretat Social a càrrec de l’autònom\nLíquido a percebre per l’autónomo\nLa factura ha d’incorporar el 21% de l’IVA (315 €), quantitat que ha de ser ingressada pel propi agent comercial a l’Agència Tributària. Així mateix, el cost total per l’API equival a la base imposable de la factura ja que l’IVA es dedueix de la comptabilitat del API com a despesa.\nEn el Règim d’Autònoms també existeix la possibilitat d’aplicar una bonificació pels qui no hagin estat d’alta en aquest règim en els últims cinc anys. Aquesta bonificació, en cas de triar la base mínima, suposa abonar les següents quotes mensuals:\nPrimers 6 mesos: 50 € fixos al mes\n6 mesos següents: 134,01 € al mes\n6 mesos següents: 187,26 € al mes\nEn cas d’homes menors de 30 anys i dones menors de 35 anys es podrà ampliar la bonificació anterior durant 12 mesos més abonant una quota mensual de 187,26 €.\nEn aquest cas el líquid a percebre per l’autònom seria el següent:\nPrimers 6 mesos: 1.225,00 € al mes\n6 mesos següents: 1.140,99 € al mes\n6 mesos següents: 1.087,74 € al mes\nÉs important que analitzem quina és la forma jurídica que més s’adequa a les nostres necessitat en el moment de contractar a un comercial.


4 min. Cerdanyola Del Vallès 18/04/2020 21:27\nQuin sistema sanitari és el millor? Un que gasta molt? ¿Com més despesa, més serveis? I la qualitat ¿també hi està directament relacionada? Si la resposta a totes aquestes preguntes es pogués resoldre amb un simple sí, no hi hauria cap dubte: Alemanya tindria el millor sistema sanitari de la Unió Europea (UE). I el dels Estats Units, amb molta diferència, seria el millor del món. Però les coses no són tan fàcils. Un dels principals indicadors per valorar la sanitat d’un país és l’esperança de vida, i ni el cas alemany ni l’americà obtenen els millors resultats: a Alemanya arriben als 81,5 anys, per sobre de la mitjana europea (80,9), i als Estats Units la xifra baixa fins els 78,5 anys. Els primers van gastar el 2017 -últim any comparable amb dades de l’OCDE- 4.300 euros per càpita en sanitat, un 11% del seu PIB. Els segons, 10.200 dòlars, uns 8.500 euros al canvi de l’època, i més del 17% del PIB. En tots dos casos més del 84% dels recursos es van cobrir amb fons públics.


L'atenció al territori frena les trucades al telèfon contra la violència masclista - Diari de Girona\nL'atenció al territori frena les trucades al telèfon contra la violència masclista\nEl servei rep un 9,5% menys de telefonades de Girona entre l'agost de 2017 i el de 2018 · L'Institut Català de les Dones remarca la persistència del problema i que els serveis de proximitat s'usen més\npili turon 28.09.2018 | 01:35\nL'atenció al territori frena les trucades al telèfon contra la violència masclista Diari de Girona\nEl servei telefònic de la Generalitat contra la violència masclista ha registrat un lleuger descens de trucades de les comarques de Girona respecte l'any passat (-9,5%), consolidant una tendència a la baixa que s'ha mantingut els últims mesos però que, tal com ha informat l'Institut Català de les Dones (ICD), no significa que el problema remeti sinó que les víctimes cada vegada coneixen i acudeixen més als serveis especialitzats del territori.\nEntre gener i agost de 2018, el número de telèfon ha rebut 426 trucades provinents de Girona per denunciar maltractaments o demanar orientació, mentre que durant el mateix període de 2017 se'n van fer 471; una reducció que les xifres de Catalunya també mostren, ja que durant els primers vuit mesos de l'any passat es van gestionar 6.823 telefonades, en front de les 6.230 del 2018.\nMés coneixement i confiança\nDes de l'ICD van explicar que la disminució de trucades al 900 900 120 es deu a la consolidació de la xarxa d'atenció especialitzada i al fet que les dones coneixen més els serveis als quals es poden adreçar. L'organisme es refereix, sobretot, als Serveis d'Informació i Atenció a les Dones (SIAD), enfocats cap a la detecció i la primera atenció a les persones que pateixen violència masclista. Per l'Institut, l'important és que les afectades vegin aquests recursos com a propers i mereixedors de confiança.\nDeixant de banda la implantació i l'ús dels serveis de proximitat, el número d'atenció telefònica de la Generalitat no ha deixat de rebre trucades i, pel que fa a Girona, durant els mesos de juliol i agost n'ha gestionat 110; fins al juny, el balanç de la primera meitat del 2018 s'havia tancat amb 316 comunicacions.\nA data d'1 de setembre, la mateixa dona que pateix una situació de violència masclista va fer el 71,2% de les telefonades de tot Catalunya. En el 26,8% dels casos, l'acció de trucar la va realitzar algun familiar o persona propera de l'afectada i en tan sols un 2% l'autor va ser algun professional. Per sexes, la gran majoria d'usuàries de la línia telefònica, el 93,2%, van ser dones.\nPel que fa a l'àmbit en el qual es van produir els fets, el 94,3% de les situacions alertades tenien a veure amb la parella i el 2,4% s'emmarcaven en l'entorn familiar; un altre 2,6% se situava en un context sociosanitari i un 0,7, a la feina.\nTot i que l'habitual és que coincideixin diferents tipus de maltractaments, la violència psíquica estava present en gairebé totes les peticions d'ajuda (99,6%); la física, en el 39,3%; l'econòmica, en el 10,8%; i la sexual, en el 3,8%.\nLes estadístiques de l'ICD també posen el focus en l'edat dels comunicants, la majoria dels quals tenien entre 31 (el 39,9%, d'aquesta edat als 40) i 50 anys (el 26,1%, des dels 41). Ara bé, la franja dels 19 als 30 també representa un percentatge destacat, amb un 17,9% de totes les telefonades.


Solucions a mida per a vendre o comprar pis\nNous temps, velles receptes\nEls països desenvolupats s'enfronten al canvi més gran que s'ha vist en varies generacions, l'auge tecnològic. Aquest canvi profund, que ens obra la porta a possibilitats que ni tan sols podíem imaginar, comportarà també, molt probablement, immenses implicacions econòmiques i socials. Recentment, el Deutsche Bank ha anunciat que les noves tecnologies desestabilitzaran el mercat laboral i econòmic; el treball ha perdut el seu poder. Les persones són cada vegada més conscients d'aquest fet i, de manera creativa, canvien les seves estratègies per a resultar imprescindibles. Països i empreses s’estan preparant en profunditat també per tal d'encarar els reptes que s'acosten .\nEn el cas de les empreses, incloses les immobiliàries, un dels principals objectius de les inversions en allò digital ha estat la millora de l'experiència del client. Està clar que la connectivitat ha posat el client al seu lloc; ell és qui té ara el control i demanda de l'empresa transparència, informació i el tracte personalitzat que li oferia una botiga de barri de tota la vida.\nLes marques han d’aprendre a relacionar-se amb el consumidor de persona a persona i en aquest context, dins del sector immobiliari, a més dels departaments de IT i marketing, guanya importància la figura clàssica de l'assessor. Bill Gates va predir equivocadament fa anys la desaparició de l'agent immobiliari amb l'arribada de l'era d'Internet. L'assessorament expert és molt necessari en el mercat immobiliari, ja que aporta un valor afegit a la cadena entre el comprador i el venedor, aporta experiència i fluïdesa, aporta solucions a mida. Curiosament, el propi Gates va ser assessorat en la gestió de múltiples propietats immobiliàries que van des d'una casa a Washington fins a una cadena d'hotels. La manera d'oferir aquests serveis, les solucions a mida, tot i així, sí que ha mutat i s'ha adaptat als nous temps i circumstàncies.\nNo tots els clients, és clar, apreciaran l'ús de les noves tecnologies per part de l'assessor. D'acord amb dades facilitades per Eurostat, una de cada cinc persones a Espanya, de fet, mai ha utilitzat un ordinador, ni, per tant, ha accedit a continguts digitals. Aquesta quantitat es veu reduïda entre les generacions més joves fins a només un 3% de la població (vs. el 20% quan tenim en compte les persones grans).\nA Vivendex ens adaptem a tots els públics, tan sols aprenent de cadascun de vosaltres aconseguirem ser cada dia una mica millors!\nConeixes al nostre equip de persones al servei de les persones?\nTroba l'expert que busques! 93 418 49 48\n30-de novembre-2015 | Etiquetas: agentes inmobiliarios, barcelona, Vivendex Properties, inmobiliaria barcelona, servicios inmobiliarios, Consejos Vendedor


Joc la seva Superhero Online. Jugar gratis\nJoc la seva Superhero\nJuga el joc la seva Superhero En línia:\nDescripció del joc la seva Superhero\nMés aviat, truqui al seu boyfrednu fins que hagi seleccionat raspador de gel era al carreró. . Juga el joc la seva Superhero en línia.\nCaracterístiques tècniques del joc la seva Superhero\nJoc la seva Superhero ha afegit: 16.04.2012\nMida del joc: 4.16 MB\nEls jocs com el joc la seva Superhero\nDescàrrega del joc la seva Superhero\nInsereix el joc la seva Superhero a la seva pàgina web:\nla seva Superhero\nPer inserir el joc la seva Superhero a la seva pàgina web, copieu el codi i enganxeu-lo al codi HTML del vostre lloc. A més, si t'agrada el joc la seva Superhero, copiar i enviar l'enllaç a un amic o els teus amics, compartir el joc amb el món!\nAmb el joc la seva Superhero, també va jugar al joc:


SWING, the show - Recomanació teatral - Neus Mònico Fernández - Teatre Barcelona\nSWING, the show: Un show musical ple de ritme\nSi ets dels que els hi agrada el cabaret i la variété no us podeu perdre “Swing”\nUna bona proposta pels que ens quedem durant el mes d’agost a Barcelona és anar a El Molino, el local que millor representa la vida més canalla, divertida i nocturna de Barcelona. Durant aquests dies si pot veure “Swing” , un espectacle de cabaret i variété al més pur estil francès.\n“Swing” és la barreja del “music-hall” d’ahir i avui. Un espectacle que mitjançant la fantasia, l’humor, la música i la dansa, ens convida a viatjar a través del ritme per la història del teatre musical, i de la seva evolució per a l’entreteniment del públic. Un entreteniment escènic elegant i molt visual, amb una gran variació de números musicals, on el ritme és el principal protagonista. Un festival de color i fantasia que us farà passar una bona estona, durant tot l’espectacle.\nSi aneu podreu veure algunes coreografies modernes i d’altres del tot clàssiques. Imatges visuals, jocs de llums i ombres. Números amb cançons en directe. Plomes, cuir, lluentons i tacons. Però sobretot … molta, molta, diversió !!!\n7 artistes brillants dalt de l’escenari: quatre ballarines ( Anabel Pituelli, Gisele Marimon, Cynthia De Andrés i Núria Torrentalle), dos ballarins (Víctor Gómez i Lino de Giorgio Jr) i una meneuse (Zoe Buccollini). Tots ho fan realment molt bé, però indiscutiblement en Lino de Giorgio Jr és el que més destaca per sobre de tots ells.\nPodreu veure el mític “French Cancan” interpretat per tota la companyia, una dansa del ventre molt sensual, un ball amb tacons ,espectacular i molt eròtic, interpretat per en Lino di Giorgio, números musicals dels anys 20, una imitació extraordinària d’en Michel Jackson, i fins hi tot … una desfilada de moda .\nLa veritat és m’ho vaig passar d’allò més bé.\nFeu-me cas i aprofiteu aquesta oportunitat. No us quedeu a casa aquest estiu !!!\n← Tornar a SWING, the show


Holiday Inn Express Vernon College Area Highway 287 Vernon (TX) Estats Units - Ofertes d'hotels amb els MILLORS DESCOMPTES EN LÍNIA\n700 Hillcrest Drive, Vernon, Vernon (TX), Estats Units, 76384 - Veure al mapa\nMés informació sobre Holiday Inn Express Vernon College Area Highway 287\nIdeal tant per a la diversió com per al relax, Holiday Inn Express Vernon College Area Highway 28 es troba a la zona de Vernon de la ciutat de Vernon (TX). Des d'aquí, els viatgers poden gaudir d'un fàcil accés a tot el que aquesta viva ciutat ofereix. No és menys excepcional el fàcil accés que té l'hotel a les incontables atraccions i llocs d'interès de la ciutat com Red River Valley Museum, Wilbarger County Historical Museum, Lone Star Station.\nInterContinental Hotels Group és ben reconeguda per la seva qualitat de serveis i el seu personal amable, i Holiday Inn Express Vernon College Area Highway 28 compleix amb aquesta expectativa. Aquest hotel ofereix nombroses instal.lacions en el lloc per satisfer el més exigent dels clients.\nA més, totes les habitacions ofereixen una gran varietat de comoditats com ara televisió de pantalla plana, banyera hidromassatge, habitacions per a no fumadors, aire condicionat, calefacció per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Holiday Inn Express Vernon College Area Highway 28 no troba competidors en cap categoria.


‘L’hospital Verge de la Cinta s’ha quedat menut, però Jesús té marge per créixer’ – Marfanta\n‘L’hospital Verge de la Cinta s’ha quedat menut, però Jesús té marge per créixer’\nEl president de l'EMD defensa que és de 'sentit comú' construir el nou edifici oncològic a l’hospital de la Santa Creu, tenint en compte que la crisi del coronavirus també tindrà conseqüències econòmiques\nEl president de l’EMD de Jesús, Víctor Ferrando, ha valorat este dijous que la crisi del coronavirus és sanitària, però que també tindrà conseqüències per a l’economia del país. Així, Ferrando ha defensat que és de “sentit comú” construir el nou edifici oncològic al costat de la unitat de radioteràpia de l’hospital de Jesús, un cop que passi l’alarma sanitària. “Ja veníem d’un context de crisi, en què es prioritari optimitzar recursos. I crec que ara més que mai és una qüestió de sentit comú. L’hospital Verge de la Cinta s’ha quedat menut, amb problemes d’aparcament i que afecten el dia a dia dels usuaris. Uns problemes que a l’hospital de Jesús no tenim. Hi ha marge per poder créixer i poder ampliar”, ha remarcat. “S’estan prestant uns serveis de moltíssima qualitat i tot el problema amb els accesos, per sort, no el patim”, ha assenyalat.\nDurant una entrevista a Canal 21 Ebre, també s’ha referit a la reordenació de l’atenció primària que s’ha fet als pobles del municipi de Tortosa. Però sobretot, ha demanat que s’acceleri la construcció del nou consultori mèdic, ja que l’Ajuntament fa temps que va cedir els terrenys a Salut. De fet, abans de l’alerta pel coronavirus ja havia sortit a concurs la redacció del projecte. “La urgència més gran és poder construir un nou CAP, un consultori local al nostre poble”, ha dit l’alcalde de Jesús. “Avui en dia, si entra una urgència s’ha de paralitzar tota la consulta i ha de sortir tota la gent per atendre l’emergència”, ha lamentat, tot recordant que el consultori actual no compleix les condicions mínimes per a un poble de 3.700 habitants.\nFerrando també ha destacat les mesures que s’han pres per aïllar el complex sociosanitari de l’hospital de la Santa Creu eren molt necessàries, un cop que es va decretar l’estat d’alarma pel coronavirus. A més, al centre treballa molta gent de Jesús, que també s’han de protegir. Per tant, Ferrando afirma que és important seguir els protocols que s’han establert en el conjunt d’hospitals i centres sociosanitaris. “Les mesures que es van prendre fa uns dies són prohibir l’accés i les visites. Hem de pensar que és el col·lectiu de risc més elevat, tota la gent que està allí”, ha dit en referència a la gent gran.\nFinalment, Ferrando ha explicat que les mesures aplicades per l’EMD per frenar la propagació del coronavirus s’han implantat de manera coordinada amb l’Ajuntament de Tortosa.\nTags: Baix EbreHospital de la Santa Creu de JesúsJesúsProtagonistesSalutTortosaVíctor Ferrando\nDenuncien dos persones a Tortosa per fer esport durant l’alerta pel coronavirus


Un tractament mÃ¨dic per aprimar Ã©s el primer pas per abordar el canvi a la nostra vida: per rebaixar pes i sobretot per trobar el millor equilibri de la nostra salut.\nNo existeixen solucions iguals per a tothom. El mÃ©s important de tot, com en qualsevol tractament en medicina, Ã©s una estricta indicaciÃ³ i una personalitzaciÃ³ absoluta de lâ€™estratÃ¨gia a seguir en cada cas.\nEn la nostra opiniÃ³, un tractament mÃ¨dic per aprimar-nos ha de complir uns requisits que facin fÃ cil arribar a l'objectiu desitjat.\nSi volem tenir Ã¨xit en una dieta d'aprimament hem d'abordar dos punts clau: no passar gana i gaudir dels aliments programats en la pauta dietÃ¨tica.\nLa nostra experiÃ¨ncia ens indica que hi ha una major efectivitat quan el tractament per baixar pes es realitza sota control mÃ¨dic nutricional.\nÃ‰s imprescindible un estudi previ nutricional i clÃnic complet amb una histÃ²ria clÃnica acurada, analÃtica, amb exploraciÃ³, estudi de les dades antropomÃ¨triques etc. NomÃ©s desprÃ©s dâ€™aquest estudi podrem determinar el protocol dâ€™actuaciÃ³.\nâ€¢ Lâ€™edat, gÃ¨nere, estat de salut, complexiÃ³ corporal, antecedents genÃ¨tics...\nâ€¢ Lâ€™activitat quotidiana: si estem moltes hores asseguts o dempeus, si fem exercici fÃsic o no, l'horari dâ€™aquestes activitats, etc.\nâ€¢ El metabolisme: no tots cremem calories al mateix ritme. Sâ€™han de calcular les que consumeix el cos i segons aixÃ² sâ€™han dâ€™anar adaptant els hÃ bits nutricionals en funciÃ³ de lâ€™objectiu que tinguem en cada moment.\nEn la nostra opiniÃ³, un tractament mÃ¨dic per aprimar-nos ha de complir uns requisits clars:\n- Sentir-se perfectament bÃ©.\n- No recuperar el pes desprÃ©s de la dieta.\n- I per fer-ho de manera fÃ cil, ser alhora molt estrictes, estar ben mentalitzats que volem realment fer un canvi i estar supervisats durant tot el procÃ©s per un metge o metgessa amb experiÃ¨ncia.\nEl principi bÃ sic dâ€™un tractament consisteix a augmentar el percentatge de proteÃ¯nes i complements alimentaris com les vitamines i els minerals omega-3 o omega-6, que sÃ³n indispensables per a la vida, i rebaixar temporalment la ingesta dâ€™hidrats de carboni (glÃºcids) i de greixos (lÃpids), que sÃ³n els causants de lâ€™augment de pes. A partir dâ€™aquÃ, sâ€™inicia el tractament dâ€™aprimar, perÃ² perdent nomÃ©s greix i no massa muscular.